**Ascunde-mă în inima ta**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De când te-aștept ! Pe unde te-ai pierdut ?

Ce timp anost, ce trist, ce timp durut !

S-a spart în cioburi noaptea de april,

M-am înecat în lacrimi de copil

Dar am sperat că vei veni în zori

Ținând la piept buchete-ntregi de flori

În care ne-om ascunde și, sfioși

Ne-om dezmierda pe nourii pufoși

Sau vom zbura pe cai înaripați

De razele de lună mângâiați.

Și te-ai întors ! Atunci, ți-am spus râzând :

"La tine-n inimă vreau să m-ascund !"